《和倪梅村》
宋代·蒲寿宬

偶携琴册傍林泉，坐对梅花记往年。
鸿燕何心成巧避，夔蚿无语自相怜。
才吟瘦影黄昏月，又见残红细雨天。
拟把楚骚重载酒，掀髯抵掌话前缘。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。